|  |  |
| --- | --- |
| PZnakDeff | МНОГОПРОФИЛНА БОЛНИЦА ЗА АКТИВНО ЛЕЧЕНИЕ ПО НЕВРОЛОГИЯ И ПСИХИАТРИЯ “СВЕТИ НАУМ”АКРЕДИТИРАНА УНИВЕРСИТЕТСКА БОЛНИЦА**София 1113, ул. "д-р Любен Русев” № 1., тел (02) 9702 300 (222); 0886766068, факс (02) 8709309;****Ел. поща** ubalnp@yahoo.comMULTIPROFILE HOSPITAL FOR ACTIVE TREATMENT IN NEUROLOGY AND PSYCHIATRY“ST. NAUM”ACCREDITED UNIVERSITY HOSPITAL**1113 Sofia, 1, Louben Roussev str.; tel: +359 (2) 9702 300 (222); 0886766068, fax: +359 (2) 8709309;****E-mail:** ubalnp@yahoo.com |

**Изх. № Д-1752/18.11.2015 г.**

**П О К А Н А**

Многопрофилна болница за активно лечение по неврология и психиатрия „Свети Наум” ЕАД София на основание чл.13б, ал.1 от Правилника за реда за упражняване правата на държавата в търговските дружества с държавно участие в капитала във връзка с ПМС №127 на МС от 27.05.2013 година, Правила за избор на изпълнител за предоставяне на финансови услуги от кредитни или финансови институции и чл.8, ал.4 от Вътрешните правила за избор на кредитна или финансова институция

**ОТПРАВЯ НАСТОЯЩАТА ПОВТОРНА ПОКАНА**

до всички заинтересовани институции да предоставят оферта за избор на втора институция – изпълнител на финансови услуги за комплексно банково обслужване на МБАЛНП „Свети Наум” ЕАД София за срок от 2 (две) календарни години.

**1.Предмет на настоящата покана - вид и характеристики на финансовите услуги –** Предоставяне на финансови услуги от финансови или кредитни институции по смисъла на Закона за кредитните институции за нуждите на МБАЛНП „Свети Наум” ЕАД София, което включва, но не се изчерпва с изброените по-долу дейности:

* откриване и обслужване на разплащателна сметка
* касови операции
* междубанкови и вътрешнобанкови преводи
* превод на възнаграждения на служители на лечебното заведение
* депозити и други банкови операции, свързани с предоставяне на финансови услуги и дейността на лечебното заведение.

**2.Място на изпълнение –** централен офис и клонове на определения изпълнител.

**3.Указания за подготовка на офертата –** За участие в обявената покана с предмет – Предоставяне на финансови услуги от финансови или кредитни институции по смисъла на Закона за кредитните институции за нуждите на МБАЛНП „Свети Наум” ЕАД София, се представя оферта от участник или от изрично упълномощен от него представител, всеки работен ден от 08:00 часа до 16:00 часа, до 5-ия работен ден от датата на публикуване на поканата включително, в Деловодството на МБАЛНП „Свети Наум” ЕАД София, ул. „Д-р Любен Русев” №1, тел: 02/9702108.

**Документацията за участие се предоставя безплатно на сайта на болницата, на следния интернет адрес:** <http://www.svnaum.com>. Представляващия болницата назначава комисия, чието заседание ще се проведе в деня, следващ последния ден за подаване на оферти от 10.30 часа в учебната зала на Диагностично консултативния блок на болницата, ет.1, сграда „Неврология”.

**Всеки участник има право да представи само една оферта, като не се приемат варианти.**

Офертата се представя в запечатан непрозрачен плик. Върху плика участникът посочва адрес за кореспонденция, телефон, факс и електронен адрес. При приемане на офертата върху плика се отбелязват деловодния номер, датата и часът на получаването и посочените данни се записват във входящия регистър в деловодството, за което на приносителя се издава документ.

Не се приема оферта, която е представена след изтичане на крайния срок или в незапечатан, или скъсан плик. Тези обстоятелства се отбелязват във входящия регистър.

Всички документи за участие в процедурата се представят на български език, без поправки. Предложения с поправки няма да се разглеждат.Когато документът е съставен на чужд език, се представя и в превод, извършен от заклет преводач, а документът за регистрация на участника – в оригинал с официален превод.

Офертите следва да отговарят на минималните изисквания на Възложителя и да съдържат документите за участие, посочени по–долу. При изготвяне на офертата всеки участник трябва да се придържа стриктно към обявените от Възложителя условия. Предложението се подписва от законния представител на участника или от изрично упълномощено от него лице. До изтичането на срока за подаване на офертите всеки участник в процедурата може да промени, допълни или да оттегли офертата си. Срокът на валидност на офертите е 60 календарни дни, считано от крайния срок за подаване на оферти. През този срок всеки участник е обвързан с условията на представената от него оферта.

**4.Съдържание на офертата:**

Офертата трябва да съдържа два отделни запечатани и надписани плика, както следва:

* **Плик №1 – «Документи за подбор» -** в него се поставят документите, изискани от Възложителя, отнасящи се до критериите за подбор на участниците
* **Плик №2 – «Предложение за изпълнение на поръчката» -** съдържа предложението на участника по количествени /ценово предложение/ и неколичествени показатели.

**Съдържание на Плик №1 – «Документи за подбор»**

1.Списък на представените документи – по образец

2. Удостоверение за актуално състояние или копие от документ за ЕИК или декларация с посочване на ЕИК;

3.Декларация за отсъствие на обстоятелствата по чл.47, ал.1, т.1 и ал.2, т.5 и ал.5, т.1 от ЗОП – по образец;

4. Декларация за отсъствие на обстоятелствата по чл.47, ал.1, т.2-4 и ал.2, т.1 и ал.5, т.2 от ЗОП – по образец;

5.Лиценз за извършване на банкова дейност (заверено от участника копие);

6.Декларация, че участникът е запознат с условиятa на поканата – по образец;

7.Административни сведения – по образец;

8. Списък, съдържащ пореден номер, с адресите на клоновете и финансовите центрове за обслужване на клиенти на гише на територията на Столична община;

9. Списък, съдържащ пореден номер, с адресите на функциониращите банкомати на потенциалните изпълнители на територията на Столична община, на които служителите на МБАЛНП „Св. Наум” ЕАД, притежаващи дебитни карти, издадени от кандидата, могат да теглят суми.

10. Копие на официалните отчети към БНБ за шестте месеца, които предхождат изпращането на поканата, по Наредба 11 на БНБ.

**Съдържание на Плик № 2 – „Предложение за изпълнение на поръчката“**

1.Предложение за изпълнение на поръчката по неколичествените показатели - по образец;

2.Предложение за изпълнение на поръчката по количествените показатели /Ценово предложение/ - по образец;

**Забележка**: Двете предложения трябва да са подписани и подпечатани от кандидата.

 5.Комисията в публично заседание отваря офертите, обявява съдържанието на документите в тях и предложенията на участниците по количествените и неколичествените показатели, които подлежат на оценка.

 **6.Критерии за оценка на офертите** – икономически най-изгодна оферта за изпълнение на услугите, предмет на поръчката. Методиката и показателите за оценка са съобразени с Постановление №127 на Министерския съвет от 27 май 2013 година за допълнение на Правилника за реда на упражняване правата на държавата в търговските дружества с държавно участие в капитала. За всяко предложение, отговарящо на условията на настоящата документация, се изготвя **комплексна оценка за икономически най-изгодна оферта** на базата на количествени показатели с обща относителна тежест в крайната комплексна оценка 60% и неколичествени показатели с обща относителна тежест в крайната комплексна оценка 40%.

# КРИТЕРИЙ ЗА ОЦЕНКА НА ОФЕРТИТЕ

**И МЕТОДИКА ЗА ОПРЕДЕЛЯНЕ НА ТЕЖЕСТТА ИМ**

**В КОМПЛЕКСНАТА ОЦЕНКА**

Критерият за оценка на постъпилите оферти е икономически най–изгодната оферта.

Икономически най – изгодната оферта се определя въз основа на комплексна оценка на постъпилите оферти съгласно два основни вида показатели – неколичествени и количествени с фиксирани относителни тегла.

Общата относителна тежест на неколичествените показатели / ***НК/ е***  40 на сто, като показателите са, както следва:

1. Надеждност на платформа за интернет банкиране – 2 т.;
2. Срок за обслужване на плащанията – 5 т.;
3. Развитие на клоновата мрежа – близост на обслужващия банков клон – 8 т.;
4. Брой собствени банкомати – 8 т.;
5. Коефициент на ликвидни активи - 15 т.;
6. Кредитен рейтинг – 2 т.

Показателят надеждност на платформата за интернет банкиране- точки се получават при наличие на минимум три защитни механизми. Офертите, които не съдържат три защитни механизма за интернет банкиране получават 0 точки по този показател.

Показателят срок за обслужване на плащанията (СОП), отразява минималния срок в часове, за който ще бъдат обслужени 50 броя платежни нареждания, представени на хартиен носител, като максимален брой точки получава кандидата предложил най-кратък срок. Точките на останалите кандидати се изчислява по следната формула:

 СОП кандидата min.

СОП = ---------------------------- х 5

СОП кандидата

Показателят развитие на клоновата мрежа (РКМ), отразява броя на клоновете за обслужване на клиенти на територията на Столична община. По този показател, максимален брой точки получава кандидатът, който осигурява най-голям брой клонове или финансови центрове за обслужване на клиенти на гише на територията на Столична община. Точките на отделните кандидати се изчисляват по следната формула:

 РКМ кандидата

РКМ = -------------------------- х 8

РКМ кандидата max.

Показателят брой банкомати (ББ), отразява броя на функциониращите банкомати на кандидатите на територията на Столична община По този показател, максимален брой точки получава кандидатът, който осигурява най-голям брой банкомати, на които служителите на болницата, притежаващи дебитни карти, издадени от кандидата, могат да теглят суми. Точките на отделните кандидати се изчисляват по следната формула:

 ББ кандидата

ББ = -------------------------- х 8

ББ кандидата max.

Показателят коефициент на ликвидни активи(КЛА), отразява възможността една банка да изпълнява редовно и без забава всекидневните си задължения. Участниците посочват изчисления средно аритметично коефициент на ликвидни активи по Наредба 11 на БНБ за периода 01.04.2015 – 30.09.2015 г. За удостоверяване на верността на обстоятелствата, свързани с изчисляване на средно аритметичния коефициент на ликвидни активи, с оглед неговото оценяване, участниците следва да представят копие на официалните месечни отчети от институцията до БНБ по Наредба 11 от 01.03.2007 г. за управлението и надзора върху ликвидността на банките на БНБ за периода 01.04.2015 – 30.09.2015 г. По този показател максимален брой точки получава кандидатът с най-висок коефициент на ликвидност. Точките на отделните кандидати се изчисляват по следната формула:

 КЛА на кандидата

КЛА = -------------------------- х 15

КЛА кандидата max.

Показателят кредитен рейтинг(КР), е измерителна единица, оценяваща [кредитоспособността](https://bg.wikipedia.org/w/index.php?title=%D0%9A%D1%80%D0%B5%D0%B4%D0%B8%D1%82%D0%BE%D1%81%D0%BF%D0%BE%D1%81%D0%BE%D0%B1%D0%BD%D0%BE%D1%81%D1%82&action=edit&redlink=1) на отделните участници. Доказва се с представяне на заверено копие от сертификат за кредитен рейтинг или друг официален документ, доказващ присъдения актуален кредитен рейтинг(6 месеца към датата на провеждане на процедура по избор на втора обслужваща банка). Точки се присъждат на институцията с най-висок кредитен рейтинг на една от рейтинговите агенции: „S&P”, „Fitch”, „Moody΄s”, „BCRA”. Участник, чийто кредитен рейтинг е по-нисък от този, присъден от рейтинговите агенции: „S&P” в дългосрочен и краткосрочен план на Република България – ВВ+/В със стабилна перспектива, не получава точки по този показател.

 Общата относителна тежест на количествените показатели е с обща тежест 60 на сто, като показателите са, както следва :

1. Такса за месечно поддържане и обслужване на разплащателна сметка в лева(ел.извлечение)– 4 т.;
2. Месечна лихва за разплащателна сметка в лева– 3 т.;
3. Такса за месечно поддържане и обслужване на разплащателна сметка в евро(ел.извлечение) – 4 т.;
4. Месечна лихва за разплащателна сметка в евро – 3 т.;
5. Такса за вноска на каса по разплащателна сметка в лева до 7 000 лв.(седем хиляди) – 6 т.;
6. Такса за директен превод по БИСЕРА в лева– платежни нареждания на хартиен носител - 7 т.;
7. Такса за обслужване на платежни нареждания на хартиен носител по РИНГС-2 т.
8. Такса за вътрешнобанков превод в лева – платежни нареждания на хартиен носител - 6 т.;
9. Такса за масови вътрешнобанкови разплащания – 6 т.;
10. Такса за теглене от банкомат на обслужващата банка – 5 т.;
11. Такса за теглене от банкомат на други банки – 4 т.;
12. Такса за откриване на дебитна местна картова сметка в лева (физическо лице-служител на МБАЛНП”Св. Наум” ЕАД) -2 т.;
13. Такса за откриване на дебитна международна картова сметка в лева(физическо лице-служител на МБАЛНП”Св. Наум” ЕАД) – 1 т.;
14. Такса за поддържане и обслужване на картова сметка в лева– 5 т.;
15. Лихви за стандартен срочен депозит за един месец в лева– 2 т.

Най-много точки по показатели, касаещи получаването на приход от лихва, получава кандидата предложил най-висок лихвен процент. Точките на отделните кандидати се изчисляват по следната формула:

 Лихва кандидата

Показател „лихва” = -------------------------- х относителна тежест на съответния показател

Лихва кандидата max.

Най-много точки по показатели, касаещи извършването на разход, свързан с плащането на такси, получава кандидата предложил най-ниска цена. Точките на отделните кандидати се изчисляват по следната формула:

 Такса кандидата min.

Показател „такса” = -------------------------------- х относителна тежест на съответния показател

**Такса кандидата**

В случай на оферирана нулева стойност по някой от количествените критерии, или участникът е оферирал данни/ стойности, различни от указаните от ВЪЗЛОЖИТЕЛЯ необходими и изискуеми от него данни и стойности, за целите на математическото изчисление, нулевата стойност или представените от Участника данни и стойности, различни от изискуемите от ВЪЗЛОЖИТЕЛЯ, същите ще се считат съответно за 0,01 лева или 0,01%, в зависимост от това дали показателят е в абсолютна стойност или в процентно изражение.

Комплексната оценка се образува като сбор от точките по определените показатели, като максималния брой е 100 точки.

 **На първо място ще бъде класирана офертата, получила най-висока комплексна оценка.**

В случай че комплексните оценки на две или повече оферти са равни, за икономически най-изгодна се приема тази оферта, в която се предлага най-ниска стойност по показател „такса за директен превод по БИСЕРА в лева”. При условие, че и стойностите на този показател са еднакви на първо място се класира участникът с най-голям сбор точки общо от показателите: „Такса за вноска на каса по разплащателна сметка в лева до 7 000 лв.(седем хиляди)”; „Такса за вътрешнобанков превод в лева – платежни нареждания на хартиен носител” и „Такса за масови вътрешнобанкови разплащания”.

**6.Сключване на договор**:

6.1.Договор за втора финансова институция се сключва с класирания на първо място участник, съгласно утвърдения от Изпълнителния директор на МБАЛНП „Свети Наум” ЕАД София, протокол, вътрешните правила и след представяне на следните документи:

- свидетелство за съдимост на представляващия участника;

- удостоверение от НАП и от съответната община за липса на задължения, към датата на узнаване на класирането.

Към договора се прилагат всички предложения от офертата на участника.

6.2.В случай, че определен за изпълнител участник не представи гореуказаните документи или откаже да сключи договор в 30 дневен срок от обявяването му за изпълнител, Възложителят сключва договор с класирания на следващо място участник в процедурата.

6.3.В изпълнение на т.4.3. от Приложение №3 към чл.13б от Правилника за реда упражняване правата на държавата в търговски дружества с държавно участие в капитала, поканата за избор на финансова или кредитна институция се публикува на сайта на Министерство на здравеопазването и във в-к „Новинар”.

6.4.Институциите, които са подали оферти в срока, съгласно покана с изх.№ 1688/02.11.2015 г. могат:

 1. да подадат нови оферти за участие в процедурата, обявена със заповед № Д-256/18.11.2015 г. или

 2. да представят изрично писмено заявление, подписано от лице с представителна власт(по регистрация или по пълномощие), с което уведомяват възложителя, че желаят офертата, подадена по покана с изх.№ 1688/02.11.2015 г. да бъде приета, отворена, разгледана и оценена като валидна по покана в откритата повторна процедура за избор на изпълнител на финансови услуги от кредитни или финансови институции.

 **Изпълнителен директор: ( п )**

**(Акад.проф.д-р Ив. Миланов д.м.н)**